hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az bg ca hbs_lat de es fa fi fr lt he id it ja kk ko en nl nb nb pl pt ru hbs_lat hbs_lat sv tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. április 1.
Ugrás a navigációhoz Ugrás a kereséshez
Megsemmisítésre váró RSZD–10-es rakéták a telepen
é. sz. 48° 33′ 56″, k. h. 46° 17′ 43″48.5655, 46.2952Koordináták: é. sz. 48° 33′ 56″, k. h. 46° 17′ 43″48.5655, 46.2952
A Kapusztyin Jar weboldala
A Wikimédia Commons tartalmaz Kapusztyin Jar témájú médiaállományokat.
Kapusztyin Jar (cirill betűkkel KaпycTиH Яp) kísérleti rakétaindító telep Oroszország Asztraháni területén.
Kapusztyin Jar Volgográdtól 100 km-re keletre, a Volga folyó bal partján terül el. 1945–1946-ban építették ki, elsősorban a második világháború során zsákmányolt német rakéták kipróbálására. A rakétaindító telep a Hadászati Rakétacsapatok alárendeltségében van. A rakétaindító telep lakóterületek közelében működött, nem volt alkalmas nagy hatótávolságú rakéták indítására.
1947-től Szergej Koroljov irányítása alatt itt kezdődtek el a szovjet ballisztikus rakétákkal folytatott kísérletek. Az első ballisztikus rakétát, egy Németországban zsákmányolt alkatrészekből épített V–2 rakétát 1947. október 18-án indították. 1947 októbere és novembere során összesen 11 indítást végeztek a V–2-es rakétával. Később, 1948 őszén a V–2-n alapuló R–1 ballisztikus rakétával végeztek kísérleti indításokat Kapusztyin Jarban. 1947–1957 között Kapusztyin Jar volt az egyetlen szovjet telep, ahol a ballisztikus rakéták kísérleti indításait végezték. A V–2-n és az R–1-en kívül ott tesztelték később az R–2, az R–5, az R–12 és az R–14 ballisztikus rakétákat is.
1950-től számos meteorológiai és geofizikai, valamint kísérleti rakétát bocsátottak fel 100-500 kilométer magasságba. Itt végezték a rakétaszonda kísérletek nagy részét. 1962-től a Koszmosz műholdak első tagjait, egészen az 1980-as évek végéig innen indították. A Vertyikal az 1970-es, 1980-as években az Interkozmosz együttműködés keretében indított geofizikai rakétaszondák egy része, valamint az indiai műholdak hordozórakétája is innen startolt. 1972-ben korszerűsítést végeztek, új indítóberendezést szereltek össze, hogy 500-1500 kilométer magasságba tudjanak szondákat fellőni. Az interkontinentális rakétákat, majd az emberes űrrepülést segítő rakétaindításokat Bajkonurba helyezték át. 1987-től RSZD–10 Pionyereket (SS–20), a három atomtöltettel felszerelt közepes hatótávolságú ballisztikus rakéták többségét robbantásos módszerrel itt semmisítették meg.
Űrhajózási lexikon. Főszerk. Almár Iván. Budapest: Akadémiai – Zrínyi. 1981. ISBN 963 05 2348 5
Csillagászatportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kapusztyin_Jar&oldid=23733849”
Szovjet és orosz űrközpontok
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. április 1., 12:51
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.